CELEX: 32007D0152
Language: mt
Date: 2007-03-06 00:00:00
Title: Deċiżjoni tal-Kummissjoni tas- 6 ta' Marzu 2007 temenda d-Deċiżjoni 2006/805/KE dwar il-miżuri ta' kontroll tas-saħħa ta' l-annimali marbuta mad-deni klassiku tal-ħnieżer fl-Ungerija (notifikat bid-dokument numru C(2006) 671) Test b'rilevanza għaż-ŻEE

24.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               320
            
         DEĊIŻJONI TAL-KUMMISSJONI
   tas-6 ta' Marzu 2007
   temenda d-Deċiżjoni 2006/805/KE dwar il-miżuri ta' kontroll tas-saħħa ta' l-annimali marbuta mad-deni klassiku tal-ħnieżer fl-Ungerija
   (notifikat bid-dokument numru C(2006) 671)
   (Test b'rilevanza għaż-ŻEE)
   (2007/152/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunitajiet Ewropej,
   Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar, veterinarju u żootekniku applikabbli għall-kummerċ intra-Kommunitarju ta' ċerti annimali ħajjin u prodotti bil-ħsieb tat-tlestija tas-suq intern (1), u b'mod partikolari l-Artikolu 10(4) tagħha,
   Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (2), u b'mod partikolari l-Artikolu 9(4) tagħha,
   Billi:
   
               (1)
            
            
               Id-Deċiżjoni tal-Kummissjoni 2006/805/KE ta' l-24 ta' Novembru 2006 dwar miżuri ta' kontroll marbuta mad-deni klassiku tal-ħnieżer f'ċerti Stati Membri (3) ġiet adottata bħala reazzjoni għat-tifqigħat tad-deni klassiku tal-ħnieżer f'ċerti Stati Membri. Dik id-Deċiżjoni tistabbilixxi ċerti miżuri ta' kontroll tal-mard marbuta mad-deni klassiku tal-ħnieżer f'dawk l-Istati Membri.
            
         
               (2)
            
            
               L-Ungerija infurmat lill-Kummissjoni li f'Jannar ta' l-2007 nstabet il-preżenza ta' dik il-marda fil-ħnieżer selvaġġi fil-kontea ta' Nógrád u ħadet il-miżuri meħtieġa sabiex tikkontrolla dik il-marda skond il-miżuri previsti fid-Direttiva tal-Kunsill 2001/89/KE tat-23 ta' Ottubru 2001 dwar il-miżuri tal-Komunità għall-kontroll tal-marda ta' l-infafet vesikolari (deni klassiku) tal-ħnieżer (4). Huwa għalhekk xieraq li d-Deċiżjoni 2006/805/KE tiġi emendata sabiex il-miżuri ta' kontroll tal-marda previsti f'dik id-Deċiżjoni jinkludu wkoll dik il-kontea.
            
         
               (3)
            
            
               Għal raġunijiet ta' trasparenza fil-leġiżlazzjoni Komunitarja, il-lista ta' Stati Membri kkonċernati jew ir-reġjuni tagħhom kif stipulata fl-Anness tad-Deċiżjoni 2006/805/KE, għandha tinbidel bit-test ta' l-Anness ta' din id-Deċiżjoni.
            
         
               (4)
            
            
               Id-Deċiżjoni 2006/805/KE għandha għalhekk tiġi emendata skond dan.
            
         
               (5)
            
            
               Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2006/805/KE qed tiġi emendata kif ġej:
   
               (1)
            
            
               Fl-Artikolu 1, l-ewwel paragrafu jinbidel b'dan li ġej:
               “Din id-Deċiżjoni tistabbilixxi ċerti miżuri ta' kontroll marbuta mad-deni klassiku tal-ħnieżer fl-Istati Membri jew ir-reġjuni tagħhom kif stipulati fl-Anness (‘l-Istati Membri kkonċernati’).”
            
         
               (2)
            
            
               L-Anness li jinsab mad-Deċiżjoni 2006/805/KE jinbidel bit-test ta' l-Anness li jinsab ma' din id-Deċiżjoni.
            
         Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, 6 ta' Marzu 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 224, 18.8.1990, p. 29. Id-Direttiva kif emendata l-aħħar bid-Direttiva 2002/33/KE tal-Parlament Ewropew u tal-Kunsill (ĠU L 315, 19.11.2002, p. 14).
   
      (2)  ĠU L 395, 30.12.1989, p. 13. Id-Direttiva kif emendata l-aħħar bid-Direttiva 2004/41/KE tal-Parlament Ewropew u tal-Kunsill (ĠU L 157, 30.4.2004, p. 33); verżjoni kkoreġuta (ĠU L 195, 2.6.2004, p. 12).
   
      (3)  ĠU L 329, 25.11.2006, p. 67. Id-Deċiżjoni kif emendata l-aħħar mid-Deċiżjoni 2007/137/KE (ĠU L 57, 24.2.2007, p 25).
   
      (4)  ĠU L 316, 1.12.2001, p. 5. Id-Direttiva kif emendata l-aħħar bid-Direttiva 2006/104/KE (ĠU L 363, 20.12.2006, p. 352).
   
      ANNESS
      
         
            “ANNESS
            PARTI I
            1.   Il-Ġermanja
            A.   Rhineland-Palatinate
            
                     
                        (a)
                     
                     
                        fil-Kreis Ahrweiler: il-muniċipalitajiet Adenau u Altenahr;
                     
                  
                     
                        (b)
                     
                     
                        fil-Kreis Daun: il-muniċipalitajiet Obere Kyll u Hillesheim kif ukoll il-lokalitajiet Betteldorf, Dockweiler, Dreis-Brück, Hinterweiler u Kirchweiler li jinsabu fil-muniċipalità Daun, il-lokalitajiet Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath u Welcherath li jinsabu fil-muniċipalità Kelberg, il-lokalitajiet Berlingen, Duppach, Hohenfels-Essingen, Kalenborn-Scheuern, Neroth, Pelm u Rockeskyll li jinsabu fil-muniċipalità ta' Gerolstein u l-Belt ta' Gerolstein;
                     
                  
                     
                        (ċ)
                     
                     
                        fid-Distrett Bitburg-Prüm: il-lokalitajiet Büdesheim, Kleinlangenfeld, Neuendorf, Olzheim, Roth bei Prüm, Schwirzheim u Weinsheim li jinsabu fil-muniċipalità ta' Prüm.
                     
                  B.   North Rhine-Westfalia
            
                     
                        (a)
                     
                     
                        fil-Kreis Euskirchen: il-bliet Bad Münstereifel, Mechernich, Schleiden u l-lokalitajiet ta' Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (fil-Belt ta' Euskirchen), u l-muniċipalitajiet ta' Blankenheim, Dahlem, Hellenthal, Kall u Nettersheim;
                     
                  
                     
                        (b)
                     
                     
                        fil-Kreis Rhein-Sieg: il-bliet ta' Meckenheim u Rheinbach, il-muniċipalità ta' Wachtberg, il-lokalitajiet ta' Witterschlick, Volmershofen, Heidgen (fil-muniċipalità ta' Alfter) u l-lokalitajiet ta' Buschhoven, Morenhoven, Miel u Odendorf (fil-muniċipalità ta' Swisttal);
                     
                  
                     
                        (ċ)
                     
                     
                        il-belt ta' Aachen: fin-nofsinhar ta' l-awtostradi A4, A544 u l-Bundesstrasse B1;
                     
                  
                     
                        (d)
                     
                     
                        il-belt ta' Bonn: in-nofsinhar tal-Bundesstrasse 56 u l-awtostrada A 565 (Bonn-Endenich sa Bonn-Poppelsdorf) u l-ilbiċ tal-Bundesstrasse 9;
                     
                  
                     
                        (e)
                     
                     
                        fil-Kreis Aachen: il-bliet ta' Monschau u Stolberg, u l-muniċipalitajiet ta' Simmerath u Roetgen;
                     
                  
                     
                        (f)
                     
                     
                        fil-Kreis Düren: il-bliet ta' Heimbach u Nideggen, u l-muniċipalitajiet ta' Hürtgenwald u Langerwehe.
                     
                  2.   Franza
            It-territorju tad-Dipartiment tal-Bas-Rhin u l-Moselle li jinsab fil-punent tar-Rhine u l-kanal Rhine Marne, fit-tramuntana ta' l-awtostrada A 4, fil-lvant tax-xmara Sarre u fin-nofsinhar tal-fruntiera mal-Ġermanja u l-muniċipalitajiet ta' Holtzheim, Lingolsheim u Eckbolsheim.
            PARTI II
            1.   L-Ungerija
            It-territorju tal-kontea ta' Nógrád.
            2.   Is-Slovakkja
            It-territorju ta' l-Amministrazzjonijiet Distrettwali Veterinarji u ta' l-Ikel (DVFA) ta' Trenčín (inklużi d-distretti ta' Trenčín u Bánovce nad Bebravou), Prievidza (inklużi d-distretti ta' Prievidza u Partizánske), Púchov (inkluż id-distrett ta' Ilava biss), Žiar nad Hronom (inklużi d-distretti ta' Žiar nad Hronom, Žarnovica u Banská Štiavnica), Zvolen (inklużi d-distretti ta' Zvolen, Krupina u Detva), Lučenec (inklużi d-distretti ta' Lučenec u Poltár) u Veľký Krtíš.
            PARTI III
            1.   Il-Bulgarija:
            It-territorju kollu tal-Bulgarija.”